Steppie lyk soos heuningwas | Hasepad Uitgewers
Home > Boeke > Steppie lyk soos heuningwas
Gebaseer op ware gebeure en die verhaal van twee vroue. Die karakters in hierdie verhaal is gebaseer op onderhoude met verskeie persone.
Hy bly afkyk na die voete. Hy bedel nie. Hy vra nie vir geld nie. Hy staan net en kyk vir die voete en die voete vra hom vir sy kaartjies en sy sleutelringe en hy vat die geld en gee die voete hulle kaartjies en hulle sleutelringe. Hy werk. Hy bedel nie.
"Toe sing," sê hy weer vir Kaalvoetklonkie.
"Ek ken nie van uie en tamaties nie. Ek ken net van Jesus loves me." Hy kyk vir die oom met die kaartjies en die blink sleutelringe.
"Dan sing jy Jesus loves me."
Hy het seker vergeet hoe gaan die liedjie van uie en tamaties en nou kan hy hom ook nie help nie, want hy weet nie hoe die liedjie klink nie; hy het net die woorde gelees van uie en tamaties. Verflenterde kaalvoet klonkie, wat loop in die reën, met sy lelike skurwe tone …
Tos kyk vir die voete.
Daar loop trane oor sy wange, soos riviertjies wat kartel teen die kranse, stroompie trane, die heuwel wat huil. Hy het dit gelees.